500 мың оқушыға мемлекеттен 22,2 млрд теңгенің қолдауы көрсетілді
DATE: 09:00, 04 Қыркүйек 2024 | GMT +5
TITLE: 500 мың оқушыға мемлекеттен 22,2 млрд теңгенің қолдауы көрсетілді
URL: https://kaz.inform.kz/news/500-min-okushiga-memleketten-222-mlrd-tengenn-koldaui-korsetld-cb1986/
META: DATE: 09:00, 04 Қыркүйек 2024 | GMT +5
TOTAL WORDS: 132
AUTHOR(S):
TEXT: Қолдау атаулы әлеуметтік көмек алатын, табысы ең төменгі күнкөріс деңгейінен төмен отбасылардағы оқушыларға, жетім және ата-анасының қамқорлығынсыз қалған балаларға, сондай-ақ төтенше жағдайлар салдарынан шұғыл көмекке мұқтаж отбасылардағы мектеп оқушыларына көрсетілді. Жергілікті атқарушы органдардың мәліметі бойынша, өтініш бергендердің 100 пайызы мемлекеттен қаржылай көмек алған. «Бұған дейін Оқу-ағарту министрлігі көмек көрсету механизмін, оның ішінде ата-аналардың есепшоттарына ақша аударуды жетілдіру бойынша шаралар қабылдаған болатын. Бұл шара атааналар мен балаларға киім-кешек пен оқу құралдарын жеткізушілерді өз бетінше таңдауға мүмкіндік берді, осылайша сапасыз тауарларды алуды болдырмайды. Биылғы жылы әрбір оқушыға орташа есеппен 45 мың теңге шамасында қаражат бөлінді», - деп атап өтті Балалардың құқығын қорғау комитеті төрағасының орынбасары Юлия Овечкина. Сондай-ақ Оқу-ағарту министрлігінің бастамасымен жыл сайын 30 қыркүйекке дейін жалғасатын «Мектепке жол» республикалық қайырымдылық акциясы өткізіледі. Бүгінгі күні акция аясында ондаған мың отбасы демеушілердің көмегіне ие болды
